ইস্ট এন্ড ফরএভার

ইস্ট এন্ড ফরএভার () হল ২০১১ সালের কুইবেকের একটি তথ্যচিত্র যেটি মন্ট্রিলের হোচেলাগা-মাইসোনিউভ জেলার সাতজন তরুণ বয়সীকে নিয়ে তৈরি। এই চলচ্চিত্রটির চিত্রনাট্য লিখেছেন এবং এর পরিচালনা করেছেন ক্যারোল লাগানিয়ের। ছবিটি ২০১১ সালের ১৮ই ফেব্রুয়ারী তারিখে গ্র্যান্ড লাইব্রেরিতে প্রদর্শিত হয়, এবং ২০১১ সালের ১৩ই মে তারিখে প্রেক্ষাগৃহে মুক্তি পায়।

 সারসংক্ষেপ 
২০০৩ সালে, সাতটি শিশুর নিজেদের ভবিষ্যৎ নিয়ে কিছু স্বপ্ন ছিল। ইস্ট এন্ড ফরএভার হল আট বছর পর তাদের সেই অঞ্চল এবং তাদের জীবনে অর্জিত অগ্রগতির এক নথিভুক্ত দলিল। মেরিয়েন রেসিন তার বাবার সাথে পুনরায় যোগাযোগ স্থাপন করে, কিন্তু জানতে পারে যে তিনি ভ্যাঙ্কুভারে থাকেন এবং ফরাসি ভাষা বলতে পারেন না। ম্যাক্সিম ডেসজার্ডিনস-ট্রেম্বলে একজন চলচ্চিত্র ও টেলিভিশন অভিনেতা হিসেবে কাজ করেছে এবং সেইসঙ্গে পড়াশোনাও চালিয়েছে। যদিও সে একজন র‍্যাপার হতে চায়, কিন্তু  সে রাস্তার দুর্বৃত্তদের সাথে ঝামেলায় জড়িয়ে পড়ে। প্রউলক্স-রয় এবং জ্যঁ -রচ বিউয়ারগার্ড, যুব কেন্দ্র এবং সংস্কার স্কুলে সময় কাটিয়েছে, উভয়ই এখনও জীবনে তাদের পথ খুঁজছে। ভ্যালেরি অ্যালার্ডের আকাঙ্ক্ষা রয়েছে সামাজিক সেবার মাধ্যমে অন্যদের সাথে কাজ করার। সামান্থা গোয়ার স্কুলের পড়া শেষ করেছে। ভেনেসা ডুমন্ট সাতজনের মধ্যে সবচেয়ে বড়, তার এখন ২১ বছর বয়স। তাকে তার আসল বয়সের চেয়ে অনেক ছোট দেখায়, কিন্তু এই কারণে তার চাকরি এবং প্রেমিক খোঁজার ক্ষেত্রে সমস্যা হচ্ছে এবং তার বিষণ্ণ মানসিক অবস্থার সমস্যা রয়েছে। ছবিটিতে দেখানো হয়েছে যে একজন ব্যক্তি কোথায় বড় হয়েছে তার ওপর সবসময় তার ভবিষ্যৎ নির্ভর করে না।

 চরিত্র 

 মেরিয়েন রেসিন
 ম্যাক্সিম ডেসজার্ডিনস-ট্রেম্বলে
 ম্যাক্সিম প্রউলক্স-রয়
 জ্যঁ-রচ বিউয়ারগার্ড
 ভ্যালেরি অ্যালার্ড
 সামান্থা গোয়ার
 ভেনেসা ডুমন্ট

 পটভূমি 
২০০৩ সালে, আট থেকে বারো বছর বয়সী সাত শিশুর জীবন নিয়ে, ক্যারোল লাগানিয়ের ইস্ট এন্ড কিডস () চলচ্চিত্রটি তৈরি করেছিলেন। এই শিশুরা হোচেলাগা-মাইসোনিউভের নিম্ন আয়ের মন্ট্রিল এলাকায় বড় হয়ে উঠছিল। সেই সময়ে শিশুদের মনে উজ্জ্বল ভবিষ্যত নিয়ে স্বপ্ন ছিল। লাগানিয়ের মাঝখানের বছরগুলিতে শিশুদের সাথে যোগাযোগ রেখেছিলেন এবং আট বছর পরে তিনি সেই অঞ্চল এবং সেখানকার শিশুদের জীবনে কি অগ্রগতি হয়েছে তা নথিবদ্ধ করে ইস্ট এন্ড ফরএভার তথ্যচিত্রটি তৈরি করেন। চলচ্চিত্রটির প্রযোজনা করেছিল ইনফরমঅ্যাকশন প্রোডাকশন।

ইস্ট এন্ড ফরএভার -এর মুক্তির সময়, ম্যাক্সিম ডেসজার্ডিনস-ট্রেম্বলে একজন শিশু অভিনেতা হয়ে উঠেছিল, তার অভিনয় কৃতিত্বের মধ্যে ছিল দ্য রিং (লে রিং), মমি ইজ অ্যাট দ্য হেয়ারড্রেসার্স (মামান এস্ট চেজ লে কইফের), কোটো রুজ এবং -এর মতো কিছু চলচ্চিত্র।Sonia Sarfati, "Maxime Desjardins-Tremblay: d'un ring à l'autre". La Presse, October 20, 2007.

 প্রাপ্তি 
ক্যারোল লাগানিয়েরের ২০০৩ সালের তথ্যচিত্র ইস্ট এন্ড কিডস () এবং এর পরবর্তী পর্ব ইস্ট এন্ড ফরএভার ()-এর কথা বলতে গিয়ে মন্ট্রিল মিরর লিখেছে যে, দর্শকদের পরবর্তী চলচ্চিত্রটির প্রশংসা করার জন্য পূর্ববর্তী চলচ্চিত্রটি দেখার প্রয়োজন নেই, "বিশেষ করে যেহেতু লাগানিয়ের মূল চলচ্চিত্রের মুহূর্তগুলি এবং সময়ান্তরের বিগত বছরগুলির ফুটেজ মিশিয়ে দিয়েছেন।" তারা মাইকেল অ্যাপটেডের আপ সিরিজের চলচ্চিত্রগুলির সাথে এটির একটি মিল লক্ষ্য করেছে, কারণ দর্শক তাদের চোখের সামনে চরিত্রগুলিকে বড় হতে দেখেন। পর্যালোচক লিখেছেন যে চরিত্রগুলি "তাদের জীবন এবং সমস্যাগুলি অসাধারণ স্পষ্টতার সাথে আলোচনা করে" এবং যদিও চলচ্চিত্রটির আবহ মাঝে মাঝে বিষণ্ণ হয়ে ওঠে, কারণ দর্শক জানতে পারে যে কিছু চরিত্র আট বছর আগের মতো একই ধাঁচের জীবনের পুনরাবৃত্তি করছে, তবুও পরিচালক "তাদের গল্পগুলি আন্তরিকতার সঙ্গে তুলে ধরেছেন, যার ফলে দর্শকের মনে অ্যাপটেডের মতো বৃহৎ পরিসরের কোনো প্রকল্প আবার দেখার আকাঙ্ক্ষা জাগে — এবং আশা করে যে এই বাচ্চারাও কোনওভাবে ঠিক হয়ে যাবে।।"

লা সিনেমা লিখেছিল যে ছবিটি ...মর্মস্পর্শী এবং উদ্ভাসিত, এটির শিরোনাম ও এর ঘটনার মোড়ক বেশ কয়েকটি কুইবেক তথ্যচিত্রের উজ্জ্বলতার কথা স্মরণ করিয়ে দেয় () এবং যাদের জীবন নথিভুক্ত করা হচ্ছে তাদের ওপর বিশদ আলোচনা করার পর, লা সিনেমা এই সিদ্ধান্তে উপনীত হয় আশা করি, চলচ্চিত্র নির্মাতা পাঁচ বা দশ বছরের মধ্যে তার বিষয়বস্তুতে ফিরে আসবেন এবং মাইকেল অ্যাপটেডের মতোই «আপ» সিরিজের বিষয়বস্তুগুলি নিয়মিত প্রচার করবেন। (।

 তথ্যসূত্র 

 বহিঃসংযোগ 



 Radio-Canada. Article. May 13, 2011
 "L'Est pour toujours: le Star Académie des petites". André Duchesne. Film critique May 13, 2011
 Voir Magazine, Montreal. Review. by Guillaume Fournier  May 14, 2011

বিষয়শ্রেণী:ইংরেজি ভাষার প্রামাণ্য চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:কানাডীয় স্বাধীন চলচ্চিত্র
বিষয়শ্রেণী:২০১১-এর চলচ্চিত্র